ကိုနေ (မန်း)

ကိုနေ (မန်း)သည် မြန်မာနိုင်ငံသား အမျိုးသား စာရေးဆရာ၊ သတင်းစာဆရာ၊ ကဗျာဆရာ၊ထုတ်ဝေသောသူတစ်ဦး ဖြစ်သည်။ အမည်ရင်းမှာ  ဦးမြင့်ကျော်စိုး ဖြစ်ပြီး အဖဦးကြူး-အမိဒေါ်ခင်ဌေးတို့မှ ၁၉၆၄ ခုနှစ် ဇူလိုင်လ ၁၆ ရက်နေ့တွင် စစ်ကိုင်းမြို့၊ စာရေးရွာတွင် မွေးဖွားသည်။ ၁၉၈၂တွင် အထက(၂၄)မန္တလေးမှ ဆယ်တန်းအောင်သည်။ မန္တလေးတက္ကသိုလ်၊ မော်လမြိုင်တက္ကသိုလ်၊ မှသည် ရန်ကုန်တက္ကသိုလ်မှ ရူပဗေဒဘွဲ့ရသည်။ ၁၉၈၅ ဖေဖော်ဝါရီလထုတ် သပြေမဂ္ဂဇင်းတွင် မစိမ်းဖြူ ကဗျာ မှစကာ မဂ္ဂဇင်းကဗျာနှင့် ဝတ္တုတို ၁၀ဝ ခန့်ရေးခဲ့သည်။

သတ္တုတွင်း ဝန်ကြီးဌာန အိုင်အိုဒင်းဆားပညာပေးရေးစီမံချက်တွင် အစိုးရဝန်ထမ်းအဖြစ် တာဝန်ထမ်းဆောင်ခဲ့ပြီး ဆေးပင်စင်ယူခဲ့သည်။ ၂၀ဝ၀ ပြည့်နှစ်မှစပြီး စပို့လိုက် စသည့် အားကစားဂျာနယ်များတွင် အယ်ဒီတာ၊ အယ်ဒီတာချုပ်အဖြစ် လုပ်ကိုင်ခဲ့ကာ လူငယ်အကျိုးပြု စိတ်ခွန်အားဖြည့်နှင့် ဘာသာရပ်ဆိုင်ရာ အသုံးချစာအုပ်များ ၁၅ အုပ်ခန့် ဘာသာပြန်ခဲ့သည်။

၂၀ဝ၉ မှ ၂၀၁၃ ထိ ဇေယျာရွှေမြေအက်ဖ်စီ ပြန်ကြားရေးတာဝန်ခံလုပ်ခဲ့သည်။ ၂၀၁၃ တွင် ပြင်ပသတင်းစာများကိုစိတ်ဝင်စားပြီး ရွှေနိုင်ငံသစ်၊ the voice သတင်းစာများတွင် သတင်းထောက်အယ်ဒီတာလုပ်ပြီး နိုဝင်ဘာလမှ ၂၀၁၈ ဇန်နဝါရီအထိ the daily eleven သတင်းစာ Senior Editor အဖြစ် လုပ်ခဲ့ပြီး ဖေဖော်ဝါရီလမှစကာ မြန်မာတိုင်းမ်နေ့စဉ် သတင်းစာ The Myanmar Times Daily Newspaper အယ်ဒီတာ။၁၆-၁၀-၂၀၁၉မှစပြီး  Bloomberg Myanmar ( Sky net- Shwe Than Lwin media) တွင် အယ်ဒီတာ အဖြစ် လုပ်ကိုင်ခဲ့သည်။

 ထင်ရှားသောစာအုပ်များ 
 နာဂစ်ဖြစ်ရပ်မှန်2015
 ဂျော့ချ်အော်ဝဲရဲ့ မြန်မာပြည်လက်စလက်နများကို ခြေရာခံခြင်း2015
 ဒိန်ခဲပေါင်းချုပ် (မြတ်ငြိမ်းနှင့် တွဲဖက်၍)2015
 ဒေးကာနယ်ဂျီစကားပြောနည်းပေါင်းချုပ်2016
 လောကဝတ်နဲ့ အောင်မြင်သူတို့ရဲ့ အမူအကျင့်နှင့် ရှောင်ကိုဗေးရဲ့ လူငယ်ကျင့်စဉ် ၇ ချက် မူသစ်
 အပြုသဘောခေါင်းဆောင်မှု နှင့် အသင်းအဖွဲ့ကို ကိုယ်တိုင်ပြင်ဆင်လေ့ကျင့်ပေးနည်း
 ၂၁ ရာစုခေါင်းဆောင်မှု နှင် လူခဲကတ်များကို စီမံခန့်ခွဲနည်း
 စေ့စပ်ညှိနှိုင်းဆွေးနွေးအဖြေရှာရေး
 ခေတ်သစ်မြန်မာပြည်မြောက်ပိုင်း2019
 ဘောင်းဘီဝတ်သူများ
 မြန်မာပြည်မြောက်ဖျား စွန့်စားခရီးရှည် (Kingdon Ward's In Farthest Burma)2020
 ဧရာ၀တီ  သို့ အပြန်  (Kingdon Ward's  Return to the Irrawaddy)2020
 (Kingdon Ward's Burma's Icy Mountain ) မြန်မာ့ရေခဲတောင်တွေပေါ် ဝယ်2021
 ဝိတိုရိယ (သို့) ချင်းတောင်က အပြန်  (Kingdon Ward's Pilgrimage for Plants ) 
 တွစ်တာစီအီးအိုနှင့်အခြားကမ္ဘာ့အိုင်ကွန်များ(နေသူရိန်မန်းကလောင်ခွဲ)
 မက်ဒေါနယ်အောင်မြင်ရေး အတွင်းရေးဇတ်လမ်းများ2021
 မရဏအိမ်မှတ်တမ်းများ (ဒေါ့စ်တိုယက်ဗ်စကိ ၏  memoirs of the house of the death )2021
 စော်ကားသူနဲ၌အနှိမ်ခံ(ဒေါ့စ်တိုယက်ဗ်စကိး Humiliated and Insulted2021
 အဂ်လိပ်လူနာ( Michael Ondaatje's the English patient )2022
 အဖေနဲ့သားများ ( တူရဂေညက်ဗ်၏ fathers and sons)2022
 ညီအစ်မနှစ်ယောက်  (တရုတ်စာရေးဆရာမဝင့်ဝါ၏ Wang hua's The Two Sisters )2022
 ဝိညာဉ်သေများ ( ဂိုဂေါ၏  dead souls )2022
 လူ့အန္ဓ ((ဒေါ့စ်တိုယက်ဗ်စကိး  The Idiot(ပထမတွဲ)2023
 လူ့အန္ဓ ((ဒေါ့စ်တိုယက်ဗ်စကိး  The Idiot(ဒုတိယတွဲ)2023
 အမှောင့် ပယောဂ (ဒေါ့စ်တိုယက်ဗ်စကိး The Possessed(ပထမတွဲ)2024
 အမှောင့် ပယောဂ (ဒေါ့စ်တိုယက်ဗ်စကိး The Possessed(ဒုတိယတွဲ)2024
 ခေတ်သစ်မြန်မာပြည်အနောက်မြောက်ပိုင်း(သို့) ဟူးကောင်းချိုင့်ဝှမ်းကျားထိန်းစွန့်စားခန်း2024
 မြီးကောင်ပေါက် the adolescent by dostoevsky (ပထမတွဲ2025
 မြီးကောင်ပေါက် the adolescent by dostoevsky (ဒုတိယတွဲ)2025
 ထာဝရခင်ပွန်း the eternal husband by dostoevsky 2025
 ကိုယ်ပွား(ပီတာစဘတ်ပုံပြင်) The Double by dostoevsky 
 အကောင်းဆုံးရုရှားဝတ္ထုတိုများThe Best Russian short stories (၂၀၂၆ -စိတ်ကူးချိုချိုစာပေတိုက်)
 မူရကာမိ(မြို့ကြီးနဲ့သူ့ရဲ့ မရေရာတဲ့ နံရံတွေ) City and its uncertain walls 2026
 စေတန် တန်ဂို(၂၀၂၅စာပေနိုဗယ်ဆုရဟန်ဂေရီစာဆိုရဲ့ ဝတ္ထု) 

ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ